Komuniké

     Vláda SR na svojom zasadnutí dňa .................... prerokovala a schválila návrh zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a zákon Národnej rady Slovenskej republiky č. 222/1996 Z.z. o organizácii miestnej štátnej správy a o zmene a doplnení niektorých zákonov v znení neskorších predpisov, ktorý ako iniciatívny predložilo Ministerstvo výstavby a regionálneho rozvoja SR.

     Zámerom návrhu zákona je zmena pôsobností v oblasti územného plánovania a stavebného konania z Ministerstva životného prostredia SR na Ministerstvo výstavby a regionálneho rozvoja SR, pričom rozhodujúcim dôvodom pre túto zmenu bolo posilnenie právomocí v oblasti regionálneho rozvoja.